Source: http://tuusula.cloudnc.fi/fi-FI/Toimielimet/Kunnanhallitus/Kokous_522018/Kiljavan_sairaala_Oyn_jakautumissuunnite(2130)
Timestamp: 2018-03-23 06:45:44+00:00
Document Index: 17172041

Matched Legal Cases: ['§ 32', '§ 30', '§ 31', '§ 33', '§ 34', '§ 35', '§ 36', '§ 37', '§ 38', '§ 39', '§ 40', '§ 41', '§ 42', '§ 43', '§ 45']

Kiljavan sairaala Oy:n jakautumissuunnitelma | Tuusula
Kokous 5.2.2018
Kiljavan sairaala Oy:n jakautumissuunnitelma
Kunnanhallitus, kokous 5.2.2018
§ 32 Kiljavan sairaala Oy:n jakautumissuunnitelma
TUUDno-2017-525
Konsernijaosto, 4.12.2017
Kiljavan Sairaala Oy:n kokonaisjakautumiseen liittyen, pyydetään jakautumisessa perustettavien yhtiöiden (”uusi” Kiljavan Sairaala Oy ja Kiljavanrinteen Kiinteistöt Oy) osakassopimusten luonnoksiin omistajien kommentteja 5.12.2017 mennessä. Liitteenä osakassopimusluonnosten ohella jakautumissuunnitelman hyväksymisen yhteydessä laaditut yhtiöjärjestykset (”uusi” Kiljavan Sairaala Oy ja Kiljavanrinteen Kiinteistöt Oy).
Kiljavan Sairaala Oy:n hallitus käsittelee osakassopimuksia kokouksessaan 19.12.2017 ja antaa tämän jälkeen omistajille esityksen yhtiöiden hallinnon järjestämisestä.
Konsernijaosto, 22.1.2018
Kiljavan Sairaala Oy:n kokonaisjakautuminen tapahtuu 31.12.2017. Yhtiön hallitus on syksyn 2017 kokouksissaan valmistellut jakautumisessa perustettavien yhtiöiden osakassopimukset. Sopimuksissa on huomioitu omistajien 15.12.2017 mennessä antamat kommentit. Liitteenä on "uusi" Kiljavan Sairaala Oy:n ja Kiljavanrinteen Kiinteistöt Oy:n osakassopimukset.
Yhtiökokouksen päätöksen mukaisesti Kiljavan Sairaala Oy:n jakautumisessa perustettavien "uusi" Kiljavan Sairaala Oy:n ja Kiljavanrinteen Kiinteistöt Oy:n hallitukseen kuuluvat seuraavat henkilöt:
HUS-kuntayhtymä, Asko Saari
Hyvinkää, Jyrki Mattila, varapuheenjohtaja
Hyvinkää, Krista Silfverberg
Järvenpää, Erkki Kukkonen
Järvenpää, Tiina Salminen
Mäntsälä, Kalevi Heinonen, puheenjohtaja
Nurmijärvi, Kimmo Behm
Nurmijärvi, Johannes Haapalainen
Tuusula, Aarno Järvinen
Tuusula, Lilli Salmi.
Jakautumisessa perustettavien yhtiöiden toimitusjohtajana toimii Päivi Flinkman (Kiljavan Sairaala Oy:n hallituksen päätös 24.10.2017).
Jakautumisessa perustettavien yhtiöiden hallinnon järjestämisestä Kiljavan Sairaala Oy:n hallitus toteaa, että osakassopimuksessa sovitun lisäksi "uusi" Kiljavan Sairaala Oy noudattaa Kiljavan Sairaala Oy:n hallituksen hyväksymää, 1.1.2017 voimaan tullutta hallintosääntöä. Kiljavanrinteen Kiinteistöt Oy:n hallinnon osalta todetaan, että sairaalayhtiö ja kiinteistöyhtiö toimivat läheisessä yhteistyössä, toiminnallisena kokonaisuutena ja yhteisen johdon alaisena, kunnes omistajat linjaavat kiinteistöyhtiön tulevan toiminnan tavoitteet ja mahdolliset uudet omistusosuudet.
Kiljavan Sairaala Oy:n hallitus pyytää omistajia hyväksymään ja allekirjoittamaan jakautumisessa perustettavien yhtiöiden osakassopimukset sekä hyväksymään yhtiöiden hallinnon järjestämisen.
ehdottaa kunnanhallitukselle, että kunnanhallitus hyväksyy jakautumisessa perustettavien ”uusi” Kiljavan Sairaala Oy:n ja Kiljavanrinteen Kiinteistöt Oy:n osakassopimukset sekä yhtiöiden hallinnon järjestämisen Kiljavan Sairaala Oy:n hallituksen esityksen mukaisesti.
hyväksyä jakautumisessa perustettavien ”uusi” Kiljavan Sairaala Oy:n ja Kiljavanrinteen Kiinteistöt Oy:n osakassopimukset sekä yhtiöiden hallinnon järjestämisen Kiljavan Sairaala Oy:n hallituksen esityksen mukaisesti.
Lilli Salmi poistui esteellisenä (yhteisöjäävi Kiljavan Sairaala Oy:n hallituksen jäsenenä) kokouksesta tämän asian käsittelyn ajaksi.
talousjohtaja/toimenpiteet
Jakautumisessa perustettavien yhtiöiden väliset sopimukset 2017.pdf (pdf, 196 kt)
Kiljavan Sairaala Oy osakassopimus.pdf (pdf, 80 kt)
Kiljavanrinteen Kiinteistöt Oy osakassopimus.pdf (pdf, 146 kt)
Omistajakirje 2017.pdf (pdf, 230 kt)
Sopimusliite karttakuva.pdf (pdf, 390 kt)
§ 30 Valtuuston 29.1.2018 pidetyn kokouksen päätösten laillisuus ja täytäntöönpano
§ 31 Ateria- ja elintarvikekuljetukset, hankintapäätöksen korjaaminen
§ 33 Sijoitus-, rahoitus- ja takaustoiminnan periaatteet
§ 34 YIT Rakennus Oy, lyhytaikainen korkotukilainahakemus, lausunto
§ 35 Nuorisovaltuuston asettaminen toimikaudelle 1.1. - 31.12.2018
§ 36 Virtanen Jukka, Riihikallion kehittämisverkoston puheenjohtajan tehtävästä eroaminen
§ 37 Häyrinen Seppo, Jokelan kehittämisverkoston jäsenyydestä eroaminen ja uuden jäsenen valinta
§ 38 Malingrey Cathrine, eron myöntäminen luottamustoimesta ja Tuusulan seudun vesilaitos kuntayhtymän yhtymävaltuuston varajäsenen valinta
§ 39 Gullsten Kristiina, vammaisneuvoston varajäsenyydestä eroaminen ja uuden varajäsenen valinta
§ 40 Kirkonkylän koulun nimeäminen Aleksis Kiven kouluksi, aloite
§ 41 Koululaisten kannustaminen fysiikan, kemian ja robotiikan opintoihin, aloite
§ 42 Viranhaltijapäätösten otto-oikeus
§ 43 Toimielinten pöytäkirjojen otto-oikeus
§ 45 Muut asiat